Пра тое, як захоўваюць і ўмацоўваюць здароўе вучняў у Докшыцкай школе № 1, расказаў дырэктар Генадзій Шульга. Ён прывёў статыстыку медыцынскага агляду вучняў, вынікі апытанняў іх па тэме ўжывання спіртных напояў і курэння. Яны далёка не радасныя. Генадзій Міхайлавіч назваў шматлікія метады і формы работы па прапагандзе здаровага ладу жыцця, прафілактыцы шкодных звычак і актывізацыі фізічнай культуры і спорту ў школе. Як самыя эфектыўныя вылучыў дзейнасць школьнай агітбрыгады “Пакаленне ЗЛЖ”, спартыўныя секцыі, інфармацыйныя класныя гадзіны і тэматычныя мерапрыемствы, спаборніцтвы і конкурсы. Запрашаў вучняў наведваць турыстычны гурток.